**Vil du stå i spidsen for Kulturklubben i SIND Frederiksberg?**

**Lige nu søger vi en frivillig med passion for kultur til at koordinere vores Kulturklub til gavn for mennesker med psykisk sygdom og deres pårørende. Lyder det som noget for dig?**

SIND Frederiksberg søger en ny frivillig-koordinator, som vil være ansvarlig for vores Kulturklub. Kulturklubben afholdes hver anden uge og er typisk om søndagen. Det vil dog være muligt at lægge kulturklubben på andre dage, alt efter hvad Kulturklubben skal ud at opleve. Indtil videre har Kulturklubben været på museumsbesøg, udstillinger og gåture i naturen. Vi forestiller os, at også andre kulturtilbud kan benyttes, såsom koncerter og teaterforestillinger. Vi afslutter altid med en kop kaffe/the, enten ude i byen eller hos SIND Frederiksberg.

SIND Frederiksberg betaler oftest for arrangementerne, da vi har et tæt samarbejde med Kulturstilladset på Frederiksberg, som er et kommunalt tilbud, der tilbyder gratis billetter til lokale foreninger. Bestyrelsen får tilbuddene og vil derefter koordinere med dig ift. tilmeldinger og tilbagemeldinger.

**Hvem er du?**
Du har passion for kultur og fritidsliv og kan lide at arrangere og stå i spidsen for udflugter og arrangementer. Du må også meget gerne have erfaring med planlægning og koordinering.

**Dine opgaver som koordinator for Kulturklubben:**

* Koordinere og planlægge hvilke kulturarrangementer, der skal besøges
* Tæt dialog med brugere af kulturklubben for at finde de rette arrangementer
* Identificere og kontakte relevante kulturtilbud
* Koordinering af programmer og tidsplaner
* Promovering af arrangementerne til vores medlemmer
* Evaluering af arrangementerne
* Løbende kontakt med SIND Frederiksbergs bestyrelse

**Som frivillig i SIND får du meget igen – bl.a.:**

* At udvide dine koordinerende evner med masser af hands-on- erfaringer samt en masse kulturelle oplevelser
* Mulighed for at gøre en meningsfuld forskel for andre, der har brug for dig
* Mulighed for at opbygge og udbrede dit netværk og skabe nye sociale relationer
* Du bliver en del af et fagligt og socialt stærkt fællesskab i SIND Frederiksberg
* Erfaring med organisering og ledelse af frivilligt arbejde
* Du kan deltage gratis i SINDs kurser og konference for frivillige
* Et landsdækkende netværk af frivillige, der brænder for at fremme mental sundhed

**Vi glæder os til at høre fra dig**

**Kontakt**:
**Mail:**
**Tlf.:**